НАРОДНО ЧИТАЛИЩЕ “СЪЕДИНЕНИЕ-2006” С. ОСИКОВО ОБЩ. ДЕВИН

У С Т А В

ПРИЕТ НА 20.03.2021 Г

Народните читалища са първите и най-стари организационни структури на гражданското общество в България. Добрата правна рамка на българските читалища е предпоставка за пълноценно продължаване на мисията на тези оргавизации, като пазители на националната култура и едентичност в контекста на предизвикателствата на днешния ден.

**Глава първа.**

**ОБЩИ ПОЛОЖЕНИЯ**

**Чл. 1.** (1) Народните читалища са традиционни самоуправляващи се български културно-просветни сдружения в населените места, които изпълняват и държавни културно-просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

1. Читалищата са юридически лица с нестопанска цел.

**Чл. 2.** (1) Целите на народните читалища са да задоволяват потребностите на гражданите, свързани със:

1. развитие и обогатяване на културния живот, социалната и образователната дейност в населеното място;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация.

(2)За постигане на целите по ал. 1 читалищата извършват основни дейности, като:

1. уреждане и поддържане на библиотеки, читални, фото-, фоно-, филмо- и видеотеки, както и създаване и поддържане на електронни информационни мрежи;

2. развиване и подпомагане на любителското художествено творчество;

3.организиране на школи, кръжоци, курсове, клубове, кино- и видеопоказ, празненства, концерти чествания и младежки дейности;

4. събиране и разпространяване на знания за родния край;

5. създаване и съхраняване на музейни колекции съгласно Закона за културното наследство;

6.предоставяне на компютърни и интернет услуги.

7.осигурява достъп до информация

8.младежка дейност

(3)Народните читалища могат да развиват и допълнителна стопанска дейност, свързана с предмета на основната им дейност, в съответствие с действащото законодателство, като използват приходите от нея за постигане на определените в устава им цели. Народните читалища не разпределят печалба.

(4)Народните читалища нямат право да предоставят собствено или ползвано от тях имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия и на членовете на техните семейства.

5. Народните читалища могат да се сдружават за постигане на своите цели, за провеждане на съвместни дейности и инициативи при условията и по реда на този закон.

6.Читалищните сдружения нямат право да управляват и да се разпореждат с имуществото на народните читалища, които са техни членове.

**ЧЛ.3** (1)Народните читалища може да се сдружават при условията и по реда на закона за постигане на своите цели.

(2)Читалищните сдружения нямат право да се разпореждат с имуществото на читалището ни.

**Глава втора.**

**УЧРЕДЯВАНЕ НА ЧИТАЛИЩА, ЧИТАЛИЩНИ СДРУЖЕНИЯ И НА СЪЮЗА НА НАРОДНИТЕ ЧИТАЛИЩА**

**ЧЛ.4.(1)** Читалище могат да учредят най-малко 50 дееспособни физически лица , които вземат решение на учредително събрание.

**(2**) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.

**ЧЛ.5.(1)**Читалището придобива качеството на юридическо лице с вписването му в регистъра на юридическите лица с нестопанска цел на Смолянски окръжен съд

**(2)**Вписването на читалищата в регистъра на юридическите лица с нестопанска цел се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицата, представляващи читалището

4.валидният печат на читалището.

**(3)**наименованието на читалището ни е “ Съединение-2006”

**(4)**Седалището на читалището е село Осиково, община Девин

**(5)**ЧН в седем дневен срок от вписването му в съдебния регистър подава заявление за вписване в регистъра по член 10 ал.1

**ЧЛ.6.**(1)Министърът на културата или оправомощено от него длъжностно лице издава удостоверение за вписване в регистъра или отказва вписване. За извършено вписване в регистъра се уведомява кметът на общината по седалището на читалището или читалищното сдружение.

(2)На читалищата, които не са вписани в регистъра поЧЛ.10 ал. 1, не се предоставят субсидии от държавния и общинския бюджет, както и държавно и общинско имущество за ползване.

**Глава трета.**

**УПРАВЛЕНИЕ**

**Чл. 7. (1)** Членовете на читалището са индивидуални, колективни и почетни.

**(2)** Индивидуалните членове са български граждани. Те биват действителни и спомагателни:

1. действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

2.спомагателните членове са лица до 18 години, които нямат право да избират и да бъдат избирани; те имат право на съвещателен глас.

**(3)** Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

**(4)**  Членовете на читалището са длъжни:

1. да спазват Устава на читалището

2. да плащат редовно членски внос

3. да участват в дейността на читалището според възможностите си.

**(5)** Прекратяване на членство:

1. По собствено желание чрез подаване на заявление

2. при неплащане на членски внос за срок по-дълъг от от една година.

3. при неспазване на устава и уронване доброто име на читалището

**ЧЛ.8.(1)**Органи на читалището са общото събрание, настоятелството и проверителната комисия.

**ЧЛ.9.(1)** Върховен орган на читалището е общото събрание.

**(2**)Общото събрание на читалището се състои от всички членове на читалището, имащи право на глас.

**ЧЛ.10.(1)** Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва и приема членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органите на читалището;

11. взема решение за прекратяване на читалището;

12. взема решение за отнасяне до съда на незаконосъобразни действия на ръководството или отделни читалищни членове.

**(2)** Решенията на общото събрание са задължителни за другите органи на читалището.

**ЧЛ.11.(1)** Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

**(2)** Общото събрание се свиква с покана, съдържаща дневния ред, датата, часа и мястото на провеждането му и кой го свиква. Поканата трябва да бъде получена срещу подпис или изпратена по електронна поща/ с приложено изпратено писмо/, или уведомяване по телефон / със приложен съставен протокол, подписан от 3-ма членове на читалищното настоятелство, удостоверяващо, че е осъществен контакт с лицето по телефон на дата, месец, година, връчена не по-късно от 7 дни преди датата на провеждането. Поканата се връчва на действителните членове .В същия срок на вратата на читалището и на други общодостъпни места трябва да бъде залепена поканата за събранието.

**(3)** Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

**(4)** Решенията по чл. 10, ал. 1, т. 1, 4, 10, 11 и 12 се вземат с мнозинство най-малко две трети от всички членове.

**(5)** Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**(6)** Искът се предявява в едномесечен срок от узнаването на решението, но не по-късно от една година от датата на вземане на решението.

**ЧЛ.12.(1)** Изпълнителен орган на читалището е настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

**(2)** Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

**(3)** Настоятелството взема решение с мнозинство повече от половината на членовете си.

**ЧЛ.13.(1)** Председателят на читалището е член на настоятелството и се избира от общото събрание за срок до 3 години.

**(2)** Председателят:

1. организира дейността на читалището съобразно закона, устава и решенията на общото събрание;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5. сключва и прекратява трудовите договори със служителите съобразно бюджета на читалището и въз основа решение на настоятелството съгласно КТ

**ЧЛ13.а(1)** Секретарят на читалището:

1. организира изпълнението на решенията на настоятелството, включително решенията за изпълнението на бюджета;

2. представлява читалището заедно и поотделно с председателя

3. организира текущата основна и допълнителна дейност;

4. заедно с председателя на читалището ежегодно в срок до 10 ноември представя на кмета на общината предложения за дейността на читалището през следващата година .

**(2)** Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**ЧЛ14.(1)**  Проверителната комисия се състои най-малко от трима членове, избрани за срок до 3 години.

**(2)** Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

**(3)** При констатирани нарушения проверителната комисия уведомява общото събрание на читалището, а при данни за извършено престъпление - и органите на прокуратурата.

**ЧЛ.15.** Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер.

**ЧЛ.16.а** Членовете на настоятелството, включително председателят и секретарят, декларират частните си интереси по смисъла на Закона за противодействие на корупцията и за отнемане на незаконно придобитото имущество. Декларациите се обявяват на интернет страницата на съответното читалище.

**ЧЛ.16.б** Председателя, членовете на настоятелството и членовете на ПК не могат да получават възнаграждения

**Глава четвърта.**

**ИМУЩЕСТВО И ФИНАНСИРАНЕ**

**ЧЛ.17.** Имуществото на читалището се състои от право на собственост и от други вещни права, вземания, ценни книжа, други права и задължения.

**ЧЛ.18.** Читалището може да получава и допълнителна субсидия

**ЧЛ.19.**Читалищата набират средства от следните източници:

1. членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. такси за участия в конкурси и школи

7. други приходи.

**ЧЛ.20.** С решение на общ. Съвет читалищата могат да се финансират допълнително над определенатапо чл.22 ал.1 от ЗНЧ субсидия със средства от собствени приходи на общината.

**ЧЛ.21.(1)**Читалищата не могат да отчуждават недвижими вещи и да учредяват ипотека върху тях.

**(2)**Движими вещи могат да бъдат отчуждавани залагани, бракувани или заменени с по-доброкачествени само по решение на настоятелството.

**ЧЛ.22.** Недвижимото и движимото имущество, собственост на читалищата, както и приходите от него не подлежат на принудително изпълнение освен за вземания, произтичащи от трудови правоотношения.

**ЧЛ.23.(1)** Читалищното настоятелство изготвя годишния отчет за приходите и разходите, който се приема от общото събрание.

**(2)** Отчетът за изразходваните от бюджета средства се представя в общината гр. Девин до 30 януари

**ЧЛ.24.(1)**  Председателите на народните читалища на територията на съответната община ежегодно в срок до 10 ноември представят на кмета предложения за своята дейност през следващата година.

**(2)**Председателят на читалището представя ежегодно до 31 март пред кмета на община Девин и общинския съвет доклад за осъществените читалищни дейности, който се обсъжда на първото заседание на ОбС след 31 март с присъствието на предсесателя на читалището.

**Глава пета.**

**ПРЕКРАТЯВАНЕ**

**ЧЛ.25.(1)** Читалището може да бъде прекратено по решение на общото събрание, вписано в регистъра на юридическите лица с нестопанска цел в окръжен съд гр. Смолян. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период две години.;

4. е обявено в несъстоятелност.

**ЧЛ.26.**За неуредените в този устав и в ЗНЧ случаи се прилага Законът за юридическите лица с нестопанска цел.

**Глава шеста**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1. Читалището има кръгъл печат с надпис: Народно Читалище “ Съединение-2006” с. Осиково общ. Девин
2. Празника на читалището е : съботен ден в средата на август
3. Народно Читалище” Съединение-2006” се представлява заедно и поотделно от Председателя и Секретаря на читалището
4. Този устав е изработен въз основа на ЗНЧ и е приет на отчетно-изборното събрание на 20.03.2021 г.

Настоятелство на НЧ „Съединение-2006“ с. Осиково:

1. Георги Каменов Бодуров
2. Николинка Трендафилова Бодурова
3. Емил Здравков Джиджов

Проверителна комисия:

1. Елеонора Тодорова Ламбова
2. Слави Йорданов Бошнаков
3. Емил Исаев Ламбов